armvectores/hy_wikipedia_2023 huggingface dataset:
Երևանի թիվ 181 հիմնական դպրոց

Երևանի հ. 181 հիմնական դպրոց, հանրակրթական դպրոց Երևանի Մալաթիա-Սեբաստիա վարչական շրջանում։


== Պատմություն ==
Հիմնադրվել է 1982թ. որպես N 181 միջնակարգ դպրոց։ ՀՀ կառավարության որոշմամբ 2009թ. դարձել է հիմնական։ Դպրոցը ռուսերենի խորացված ուսուցմամբ է։ Ռուսերենից բացի՝ ուսուցանվում է ևս 3 օտար լեզու՝ անգլերեն, ֆրանսերեն, գերմաներեն։ Շենքը տիպային է` եռահարկ երեք մասնաշենքերով, հիմնանորոգված է, բարեկարգ։ Դպրոցն ունի 3 կահավորված մարզադահլիճ, նիստերի դահլիճ, գրադարան, 2 համակարգչային սենյակ`էլեկտրոնային գրատախտակով, 14 սանհանգույց` ժամանակակից վերանորոգմամբ։
Շուրջ 10 տարի է, ինչ դպրոցի աշակերտները բարեկամացել են 9 զոհված ազատամարտիկ­ների ընտանիքների հետ, կազմակերպում են հերոսներին նվիրված ցերեկույթներ, այցելում են նրանց շիրիմներին։ Դպրոցի բակում տեղադրված է արցախյան պատերազմում զոհված շրջանավարտների հիշատակն հավերժացնող աղբյուր-հուշարձան։
Ուկրաինահայ բանաստեղծուհի Անահիտ Սարգսյանի ջանքերով, որը զբաղվում է հայապահպանության խնդիրներով Սփյուռքում,
Դեր-Զորի սգո բլուրներից հայ նահատակների ոսկորներ են բերվել, որոնք պատշաճ ձևով հողին են հանձնվել դպրոցի տարածքում։
Բոլգրադ (քաղաք, Ուկրաինա)

Բոլգրադ (ուկրաիներեն՝ Болград), քաղաք Ուկրաինայի Օդեսայի մարզի Բոլգրադի շրջանում, շրջկենտրոն։ Հիմնադրվել է 1821 թվականին։
2011 թվականի տվյալներով Բոլգրադ քաղաքում բնակվում էր 15 479 մարդ։ Բնակավայրը զբաղեցնում է 94,47 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
The Hardkiss

The Hardkiss, ուկրաինական անգլալեզու երաժշտական խումբ, որը ստեղծվել է 2011 թվականին։ Բոլոր երգերի հեղինակները խմբի անդամներն են՝ Յուլիա Սանինան և Վալերի Բեբկոն, վերջինս նաև The Hardkiss խմբի կրեատիվ պրոդյուսերն է։ Խմբի անդամների ոճի վրա աշխատում են ոճաբաններ Սլավա Չայկան և Վիտալիկ Դացյուկը։


== Սկավառակագրություն ==


=== Սկավառակներ ===
2014՝ «Stones and Honey»


=== EP ===
2015՝ «Cold Altair»


=== Սինգլեր ===
2011՝ «Babylon»
2011՝ «Dance With Me»
2012՝ «Make-Up»
2012՝ «October»
2013՝ «Part Of Me»
2013՝ «In Love»
2013՝ «Under The Sun»
2013՝ «Shadows Of Time»
2014՝ «Tell Me Brother»
2014՝ «Hurricane»
2014՝ «Stones»
2014՝ «Strange Moves»
2015՝ «PiBiP»
2015՝ «Organ»
2015՝ «Tony, Talk!»
2016՝ «Helpless»
2016՝ «Perfection»
2016՝ «Rain»


== Վինիլ ==


=== Ձայնասկավառակներ ===
2015՝ Stones and Honey


== Ծանոթագրություններ ==


== Արտաքին հղումներ ==
The Hardkiss  էջը Յություբ տեսահոսթինգում
The Hardkiss Ֆեյսբուքում
The HardKiss խումբը twitter-ում
Սոլյոնոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՍոլյոնոեՍոլյոնոե (ուկրաիներեն՝ Солоне), քաղաքատիպ ավան Ուկրաինայի Դնեպրոպետրովսկի մարզի Սոլոնյանի շրջանում։ Բնակավայրը նախկինում նաև անվանվել է Նովոսելովկա, Սոլենենկոե։ Հիմնադրվել է 17-րդ դարում։
2001 թվականի տվյալներով Սոլյոնոե քաղաքատիպ ավանում բնակվում էր 7 428 մարդ։ Բնակավայրը զբաղեցնում է 7837 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեղրու բարբառ

Մեղրու բարբառ՝ հայերենի ս ճյուղի բարբառներից մեկը։
Խոսվել է Մեղրի գյուղում։ Մեղրու բարբառն ունի ընդամենը 43 հնչյուն,որոնցից ձայնավոր են 11-ը՝ ա, ա՛՛, է, ըէ, ը, ի,ի՝, օ, ու,օ՛՛,ո՛՛ւ։ Վերջիններս  քմային ձայնավորներ են և արտասանվում են գերմաներեն ö և ü հնչյունները։ Երկբարբառներ չկան։ Չունի ֆ հնչյուն։  Ներկայի ձևն է՝ սիրիս իմ, անցյալ անկատարը՝ սիրիս իմ լա ։


== Գրականություն ==
Էդուարդ Աղայան, Մեղրու բարբառը, Երևան, 1954։


== Ծանոթագրություններ ==
Փոքր Գրյազնայա

Փոքր Գրյազնայա (ռուս.՝ Малая Грязная), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Գրյազնայա գետի ձախ ափին՝ 12 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բաշկալա (Սպերի գավառ)

Բաշկալա, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Օլթի քաղաքից 45 կմ հարավ-արևմուտք հարավ, Օլթիի ավազանի գետակներից մեկի ափին։


== Աշխարհագրություն ==
Տարածքը բարձրադիր էր։ Գյուղի շրջակայքում տեղ-տեղ անտառներ կային։


== Բնակչություն ==
XX դարի սկզբին ուներ 90 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քյոլյուկ

Քյոլյուկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Միավորված տաքսոնոմիական տեղեկատվական ծառայություն

Միավորված տաքսոնոմիկ տեղեկատվական ծառայություն (անգլ.՝ Integráted Taxonómic Informátion Sýstem, ITIS) - ԱՄՆ-ի, Կանադայի, Մեքսիկայի և մի շարք կազմակերպությունների ու մասնագետների մասնակցությամբ միջկառավարական համագործակցություն, որի նպատակն է բոլոր կենսաբանական տեսակների տաքսոնոմիկ տեղեկությունների բաց և բազմակողմանի բազայի ստեղծումն է։


== Տես նաև ==
ԱՄՆ-ի կենսատեխնոլոգիական ինֆորմացիայի ազգային կենտրոն


== Արտաքին հղումներ ==
Կազմակերպության կենտրոնական պաշտոնական կայքը(անգլ.)
Ամյենի Աստվածամոր տաճար

Ամյենի Աստվածամոր տաճար (ֆր.՝ Cathédrale Notre-Dame d'Amiens), կաթոլիկ եպիսկոպոսության մայր տաճարը Պիկարդիայի Ամյեն քաղաքում։ Իր ծավալով (200 000 մ²) այն գերազանցում է Ֆրանսիայի գոթական բոլոր տաճարներին։
Ամյենի, Ռեյմսի և Շարտրի տաճարները գոթիկայի դրսևորման լավագույն օրինակ են։ Տաճարի ճարտարապետությունը ներառում է գոթիկայի հետևյալ տարրերը՝ բարձր գոթիկա (հատկապես աբսիդը) և պայծառ գոթիկա (հատկապես վիտրաժը, հյուսիսային աշտարակը, թիկնաթոռը)։ Տաճարի երկարությունը 145 մ է, բարձրությունը՝ 42.30 մ։ 1981 թվականին տաճարն ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։


== Չափեր ==
Արտաքին երկարություն - 145 մ
Ներքին երկարություն - 133.5 մ
Նավի լայնություն - 14.6 մ
Կողային կունդի լայնություն - 865 մ
Տրանսեպտի երկարություն - 70 մ
Կամարի բարձրություն - 42.3 մ
Սրաձողի բարձրություն - 112.7 մ
Մակերես - 7.700 մ²
Ներքին ծավալ - 200.000 մ³


== Պատմություն ==
Տաճարի շինարարական աշխատանքները սկսվել են 1220 թվականին։ 1236 թվականին ավարտվել է կունդի կառուցումը, 1243 թվականին՝ ճակատի աշտարակների։ 1528 թվականին միայն տեղադրվել է վեր խոյացող սրաձողը, որի գագաթը երկրի մակերևույթից 112.7 մ բարձրություն ուներ։
Կոստանդնուպոլսի եկեղեցու կողոպտումից հետո Ամյեն են հասնում Հովհաննես Մկրտչի գլխի դիմային հատվածի մասունքները։
Տաճարի շինարարության մեջ իրենց դերն են ունեցել ճարտարապետներ Ռոբեր դե Լյուզարշը, Թոմաս դե Կորմոնը, վերջինիս որդի Ռենո դե Կորմոնը։


== Պատկերասրահ ==


== Գրականություն ==
Արվեստի ընդհանուր պատմություն; Հատոր 2-րդ։ Միջնադարյան արվեստ։ Հատոր 1-ին.


== Ծանոթագրություններ ==


= Արտաքին հղումներ =
Ամյենի տաճար
Ամյենի տաճարը Կրուգոսվետ հանրագիտարանում(չաշխատող հղում)
Միջին եվրոպական հարթավայր

Միջին եվրոպական հարթավայր (գերմ.՝ Norddeutsches Tiefland – հյուսիսգերմանական հարթավայր, Mitteleuropäische Tiefebene; լեհ.՝ Nizina Środkowoeuropejska – Կենտրոնական եվրոպական հարթավայր, դան․՝ Nordeuropæiske Lavland, հոլ.՝ Noord-Europese Laagvlakte, ֆր.՝ Plaine d'Europe du Nord), գտնվում է հիմնականում Լեհաստանի, Գերմանիայի հյուսիսում և Դանիայում։ Սահմանափակված է հյուսիսում Հյուսիսային և Բալթիկ ծովերով, հարավում՝ Հերցինյան Եվրոպայի լեռներով ու բարձրություններով։ Երկարությունը արևմուտքից արևելք մոտ 600 կմ է, լայնությունը՝ 200-ից մինչև 500 կմ, գերիշխում են 50-100 մ բարձրությունները (աոանձին մորենային թմբեր՝ ավելի քան 300 մ)։ Կազմված է կրաքարերից և ավազաքարերից, ծածկված՝ սառցադաշտային նստվածքներով։ Կլիման բարեխառն է, անցումային՝ ծովայինից ցամաքայինի։ Գետային ցանցը (Օդրայի, Էլբայի, Վեգերի, Հռենոսի ավազաններ և այլն) խիտ է։ Շատ են սառցադաշտային ծագման լճերը։ Հողերը գորշ անտառային և պոդզոլային են։ Բուսածածկույթը՝ հյուսիսում հավամրգի և տորֆաճահճային տեսակներ, արևելքում և արևմուտքում՝ անտառներ, գետահովիտներում՝ մարգագետիններ։ Զբաղվում են հացահատիկի, շաքարի ճակնդեղի մշակությամբ, անասնապահությամբ։ Միջին եվրոպական հարթավայրը խիտ բնակեցված է։ Խոշոր քաղաքներն են Պոզնանը (Լեհաստան), Բեռլինը, Համբուրգը, Բրեմենը, Հանովերը (Գերմանիա), Ամստերդամը, Ռոտերդամը (Նիդերլանդներ)։
Վելիկիե Բուդիշչա (գյուղ, Դիկանկայի շրջան)

Անվան այլ կիրառումների համար տե՛ս՝ Վելիկիե ԲուդիշչաՎելիկիե Բուդիշչա (ուկրաիներեն՝ Великі Будища), գյուղ Ուկրաինայի Պոլտավայի մարզի Դիկանկայի շրջանում։ Հիմնադրվել է 14-րդ դարում։
2001 թվականի տվյալներով Վելիկիե Բուդիշչա գյուղում բնակվել է 1 124 մարդ։ Բնակավայրը զբաղեցնում է 4219 կմ² տարածք։ Բնակչության խտությունը կազմել է 266,41 մարդ/կմ²։


== Աշխարհագրական դիրք ==
Գյուղը Վելիկոբուդիշչանսկի գյուղական խորհրդի վարչական կենտրոնն է, որը, բացի այդ, ներառում է Կարդաշովկա, Օլեֆիրշչինա, Պիսարևշչինա և Չեռնեչի Յար գյուղերը։
Վելիկիե Բուդիշչա գյուղը գտնվում է Վորսկլա և Կրատովա Գովտվա գետերի միջև (~3 կմ)։ Մինչև 0,5 կմ հեռավորության վրա գտնվում են Չեռնեչի Յար և Օլեֆիրշչինա գյուղերը՝ Դիկանկա գյուղից 2 կմ հեռավորության վրա։ Գյուղով հոսում են մի քանի չոր առվակներ՝ ամբարտակներով։ Գյուղով է անցնում Հ-12 ավտոճանապարհը։


== Անվան ծագում ==
Գյուղն իր անունը ստացել է նախկինում այստեղ գոյություն ունեցող ապակու գործարանից։ Ուկրաինայի տարածքում կան Վելիկի Բուդիշչա անունով 2 բնակավայրեր։


== Պատմություն ==
Գյուղը հիմնադրվել է XIV դարում։
1660 - 1775 թվականներին Բուդիշչայի (այժմ՝ Վելիկիե Բուդիշչա գյուղ) տեղում է գտնվել Բուդիսկան (Վելիկոբուդիսկայա)։
1709 թվականին՝ Հյուսիսային պատերազմի ժամանակ, Կառլ XII-ի շտաբը գտնվել է Վելիկիե Բուդիշչա գյուղում։


== Հիշարժան վայրեր ==
Փայտե Երրորդություն եկեղեցին գոյություն է ունեցել 17-19-րդ դարերում։ 1876 թվականին Աստվածածնի Սուրբ Ծննդյան քարե եկեղեցին վերաօծվել է Երրորդություն եկեղեցու։


== Հայտնի մարդիկ ==
Վլադիմիր Կոստենկո (1881-1956) - նավաշինական ինժեներ, ծնվել է գյուղում։
Ստեֆան Վոյտենկո (1909) - Խորհրդային Միության հերոս, սովորել է գյուղում։
Սեմյոն Գետման (1902-1985) - Խորհրդային Միության հերոս, ծնվել և մեծացել է գյուղում։
 Իվան Դացենկո (1918) - Խորհրդային Միության հերոս, սովորել է գյուղում։
 Մարիա Լիստոպադ (1911-1989) - Սոցիալիստական աշխատանքի հերոս։
Աննա Մալոժիլենկո (1902-1986) - Սոցիալիստական աշխատանքի հերոս։
Նիկոլայ Շվեց (1956) - ռուս քաղաքական գործիչ և գործարար, ծնվել է գյուղում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձկնավոր

Ձկնավոր, գյուղ Արևմտյան Հայաստանում, Էրզրումի վիլայեթի Թորթումի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալամեք (իջևան)

Անվան այլ կիրառումների համար տե՛ս՝ Ալամեք (այլ կիրառումներ)Ալամեն, իջևան Արևմտյան Հայաստանում, Վանա լճի հարավ-արևմտյան ծայրամասում, Դատվան-Բիթլիս ճանապարհի վրա։


== Ծանոթագրություններ ==
Embraer E-Jet

Embraer E-Jet շարժիչը միջին արագության, մարդատար օդանավ, արտադրվել է բրազիլացիների ավիաընկերությունում Embraer։ Ներառում է 4 Մոդիֆիկացիա։ E-170, E-175, E-190 և E-195։ E-Jet հայտարարվել է Լե Բուրժեյում 1999 թվականին։ Արտադրությունը սկսվել է 2002 թվականից։
Ավիաընկերությունը Լե Բուրժեյում 2013 թվականին պաշտոնապես հայտարարվել է, որ երկրորդ սերնդի ուղևորների ինքնաթիռ է E-Jet։ Նոր կարգի էր E-Jets և E2-ը։ Այն բաղկացած է երեք նոր ինքնաթիռներից։ E175-E2, E190-E2 և E195-E2։ Շահագործման առաջին օդանավը E190-E2 նախատեսվում է 2018 թ. առաջին կիսամյակում, E195-E2- 2019 թվականին, իսկ E175-E2 2020 թվականին։
2014 թվականի հոկտեմբերին Embraer ավիաընկերության գործադիր տնօրեն Սլետերրին ստեղծեց օդանավի բեռնափոխադրման տարբերակը։ Նա ասաց, որ ծրագիրն կիրականացնեմ, եթե ավիաընկերությունը կպահանջի ինքնաթիռներ։


== Ավիաընկերության տեխնիկական կատարումը ==


== Պատվերներ և առաքում ==
Օդանավի հարմարավետության և շահագործման E-Jet ինքնաթիռները ապահովել է վաճառքի աճ, 2011 թվականին աճել է 28%-ով, համեմատած նախորդ տարվա հետ։
Ընդհանուր բողոքների թիվը կազմել է 429 ինքնաթիռ, որոնց մեծ մասը հայտնի ավիաընկերություններ են՝ Embraer 190։ Ընդհանուր ամփոփման թվի պատվերների և առաքման ամսաթիվը բերված է ստորև։


== Օդանավի կորուստներ ==
2013 թվականի նոյեմբերի 30-ին, եղավ կորուստ։ Վթարի հետևանքով զոհվել է ավելի քան 76 մարդ։


== Տես նաև ==


=== Նմանատիպ ինքնաթիռներ ===
Airbus A318
ARJ21
Boeing 737
Bombardier CRJ 700/900/1000
Mitsubishi Regional Jet
Sukhoi Superjet 100
Ан-148


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
E-Jet на сайте Embraer Archived 2014-03-28 at the Wayback Machine.
Կամզաս (Մրասուի վտակ)

Կամզաս (ռուս.՝ Камзас), գետ Ռուսաստանում, հոսում է Կեմերովոյի մարզում։ Գետի երկարությունը 13 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կշեռքի FO

Կշեռքի FO (լատ.՝ FO Librae), միայնակ փոփոխական աստղ Կշեռքի համաստեղությունում, արևից մոտավորապես 51607 լուսատարի (մոտ 15823 պարսեկ) հեռավորության վրա (հաշվարկված՝ աստղային տարեկան պարալաքսի արժեքից)։ Տեսանելի աստղային մեծությունը +16,6m-ից մինչև +15,7m է։


== Բնութագիր ==
Կշեռքի FO-ն պուլսացնող, Քնարի RR տիպի փոփոխական աստղ (RRAB) է.


== Ծանոթագրություններ ==
Ձնծաղիկ ալպիական

Ձնծաղիկ ալպիական (լատ.՝ 	Galanthus alpinus), շքանարգիզազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։


== Նկարագրություն ==
Վաղ գարնանը զարգացող երկու հակաձվաձև, թխակապույտ տերևներով սոխուկավոր, գեղազարդային, դեղագործական բույս է, որի ծաղկակիրը ծաղկման ժամանակ տերևներից երկար է։ Ծաղիկները սպիտակ են, 15-25 մմ երկարության։ Ծաղկապատի արտաքին թերթերը նկատելի սապատիկով են, ներքինները՝ երիկամաձև կամ V-աձև կանաչ պուտերով։ Ունի տանձանման տուփիկ։


== Տարածվածություն ==
Հայաստանում հանդիպում է միայն Իջևանի ֆլորիստիկական շրջանում (Կողբ, Նոյեմբերյան, Ոսկեպար, Աչաջուր գյուղերի շրջակայքում)։ Տեսակի ընդհանուր արեալն ընդգրկում է Հարավարևմտյան և Հարավային Անդրկովկասը։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 750-1300 մ բարձրությունների վրա, կաղնու-բոխու, հաճարենու-բոխու լուսավոր անտառներում, հազվադեպ դեպքերում՝ կենու ստվերոտ անտառներում։ Ծաղկում է մարտին, պտղաբերում՝ ապրիլին։


== Պահպանություն ==
Վտանգված տեսակ է։ Համարվում է Անդրկովկասի էնդեմիկ։ Տարածման և բնակության շրջանների մակերեսը 500 կմ²-ից պակաս է։ Բույսին սպառնացող վտանգն այն որպես գեղազարդային բույս ինտենսիվ հավաքելն է և ապօրինի անտառահատումը, որը աճելավայրերի խախտման պատճառ է դառնում։ Հայաստանի Կարմիր գրքի առաջին հրատարակության մեջ ընդգրկված է որպես ոչնչացման սպառնալիքի ենթակա տեսակ։ CITES-ի կոնվենցիայի 2-րդ հավելվածում ընդգրկված է։ Չի ընդգրկված Բեռնի կոնվենցիայի հավելվածում։
Պահպանության գործողություններ չեն իրականացվում։


== Ծանոթագրություններ ==
Կելեստինոս II (հակապապ)

Կելեստինոս II  (լատ.՝ Caelestinis Secundus, ավազանի անունը՝ Տեոբալդո Բուկկապեկկի, 11-րդ դար, Հռոմ, Պապական մարզ - 1126), Հռոմի Կաթոլիկ եկեղեցու հակապապ 1124 թվականի դեկտեմբերի 16-ին (մեկ օրվա ընթացքում)։ Չնայած նրան որ համարվել է օրինական պապ, սակայն եղել է Ոնորիոս II պապի հակառակորդը։
Նա դարձել է Կարդինալ քահանա Պասքալիս II-ի կողմից։ Որպես պապ ընտրվել է խճճված ու քաոսային ընտրություններում, որտեղ Տեոբալդոյին ու մեկ այլ կարդինալի՝ Սաքսոյին աջակցում էր Պիերլեոնի ընտանիքը։ Կելեստինոսի ձեռնադրման ժամանակ Ռոբերտ Ֆրանգիպանին մի խումբ զինվորների հետ միասին ներխուժում է եկեղեցի և պապ հռչակում Լամբերտո Կարդինալ Սկաննաբեկչիին։ Կելեստինոսի հրաժարականի արդյունքում Սկաննաբեկչին դառնում է պապ, որը կրում է Ոնորիոս II անունը։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Գրականություն ==
Грегоровиус Ф. История города Рима в Средние века (от V до XVI столетия) / Перевод с немецкого М. Литвинова, В. Линде, В. Савина. — М.: Издательство АЛЬФА-КНИГА, 2008. — 1280 с. — (Полное издание в одном томе). — 6000 экз. — ISBN 978-5-9922-0191-8.
Ковальский Ян Веруш. Папы и папство. — М.: «Политиздат», 1991.
Շաքիլ Օ'Նիլ

Շաքիլ Ռաշոն Օ'Նիլ (անգլ.՝ Shaquille Rashaun O'Neal, մարտի 6, 1972(1972-03-06), Նյուարկ, Նյու Ջերսի, ԱՄՆ), հայտնի նաև Շաք (Shaq) մականվամբ, ամերիկացի նախկին բասկետբոլիստ, կենտրոնական։ Կշռելով 147 կգ և ունենալով 216 սմ հասակ, Օ'Նիլը համարվել է NBA-ի ամենածանրքաշային բասկետբոլիստներից և լիգայի պատմության մեծագույն կենտրոնականներից մեկը։ 19 տարվա մարզական կարիերայի ընթացքում չորս անգամ նվաճել է NBA-ի չեմպիոնական տիտղոսը։


== Պրոֆեսիոնալ կարիերան ==
Լուիզիանայի նահանգային համալսարանի կարիերայից հետո Օ'Նիլը մուտք է գործում NBA-ի 1992 թվականի դրաֆթ` ընտրվելով «Օռլանդո Մեջիքի» կողմից` 1-ին ընտրության իրավունքով։ Օ'Նիլը շատ արագ կերպով դառնում է լիգայի լավագույն կենտրոնականներց մեկը։ 1992-93 մրցաշրջանում հաղթում է «Տարվա նորեկ» (Rookie of the Year) մրցանակը։ Այնուհետև իր թիմին հասցնում է 1995 թվականի փլեյ-օֆֆ։ «Մեջիքում» 4 տարի հանդես գալուց հետո Օ'Նիլը տեղափոխվում է «Լոս Անջելես Լեյքերս», որի կազմում ունենում է հաջողված կարիերա՝ հաջորդաբար հաղթելով NBA-ի գավաթը 2000, 2001 և 2002 թվականներին (ամեն անգամ ստանալով գերեզրափակչի ամենաարժեքավոր բասկետբոլիստի կոչումը)։ Այնուհետև իր և Կոբի Բրայանտի միջև առաջացած որոշակի տարաձայնությունների պատճառով Օ'Նիլը 2004 թ.-ին տեղափոխվում է «Մայամի Հիթ»։ «Հիթի» կազմում Օ'Նիլը 2006 թ.-ին հաղթում է իր թվով չորրորդ NBA-ի գավաթը։ 2007-2008 մրցաշարի միջնամասում Օ'Նիլը տեղափոխվում է «Ֆինիքս Սանս»։ Մրցաշրջանից ավարտից հետո նոր պայմանագիր կնքում է Լեբրոն Ջեյմսի «Կլիվլենդ Կավալիերսի» հետ։ 2010–2011 մրցաշրջանն անցկացնելով «Բոստոն Սելտիքսի» կազմում՝ Օ'Նիլը վերջնականապես անցնում է թոշակի։


== Ֆիլմագրություն ==
Ազարտային խաղ (1994)
Կազաամ (1996)
Գուդ բուրգեր (1997)
Պողպատ (1997)
Նա լավ է խաղում (1998)
Հիանալի օր Հիփ հոփում (1998)
Ուոշը (2001)
Ֆրեդդին (2001)
Մայրամուտից հետո (2004)
Շատ սարսափելի կինո 4 (2006)
Տնային նապաստակը (2008)
Ջեք և Ջիլ (2011)


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
NBA.com էջ
Շաքիլ Օ'Նիլ - IMDb էջ
Կայնար

Կայնար, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Սեբաստիա քաղաքից հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վերոնիկա Սամվելյան

Վերոնիկա Մինասի Սամվելյան (հունվարի 26, 1924(1924-01-26), Երևան, Հայկական ԽՍՀ, ԱԽՖՍՀ, ԽՍՀՄ), հայ դեղաբան։ Բժշկական գիտությունների դոկտոր (1969), պրոֆեսոր (1986):


== Կենսագրություն ==
Վերոնիկա Սամվելյանը ծնվել է 1924 թվականին Երևանում։ 1947 թվականին ավարտել է Երևանի բժշկական ինստիտուտը։ 1965-1998 թվականներին եղել է ՀՀ առողջապահության նախարարության Սրտաբանության ինստիտուտի դեղաբանության և ախտաբանական ֆիզիոլոգիայի լաբորատորիայի վարիչ։ 1998 թվականից բնակվում է Ավստրալիայում։
Աշխատանքները վերաբերում են խոլինոլիտիկ, հակաջղաձգային, տեղային անզգայացնող, հակաառիթմիային ազդեցության նոր դեղանյութերի որոնման խնդիրներին։ Առաջարկել է «Էնտեպալ» սարքը՝ գործնական բժշկության մեջ պարկինսոնիզմի, խոցային հիվանդության և կրծքային հեղձուկի բուժման համար։ Բացահայտել է ՆՕՔԻ-ում սինթեզված դիֆիզոպրոնիլ պատրաստուկի հակաայտուցային ակտիվությունը և անռիթմության բուժման համար կիրառել տրիմեկաին։


== Պարգևներ ==
ՀԽՍՀ պետական մրցանակ (1978 թ.)


== Երկեր ==
Հեղինակ է 140 գիտական հոդվածների և երկու մենագրության։

Экспериментальная терапия отека головного мозга, Е., 1981.
Пироликапинновый антиаритмический препарат, улучшающий кровоснабжение миокарда, Е., 1985.
Лоштак белый, Е., 1989(համահեղինակ).


== Գրականություն ==
Айриян А. П. Армянские учёные-медики. Ер., 1998. 276 с. ISBN 99930-1-001-7.


== Ծանոթագրություններ ==
Պոլիպեպտիդներ

Պոլիպեպտիդներ (հուն․՝ πεπτος - սննդարար) պոլի․․․ և պեպտոիդ), բազմաթիվ (6-ից մինչև 90) ամինաթթվային մնացորդներից բաղկացած օրգանական նյութեր։
Պոլիպեպտիդների մոլեկուլային զանգվածի վերին սահմանը 6000 է (ավելի բարձրը սպիտակուցներ են)։ Օրգանիզմում առաջանում են ամինաթթուներից՝ կենսասինթեզի կամ սպիտակուցների հիդրոլիզի հետևանքով։
Պոլիպեպտիդների հակադրություն սպիտակուցների, կարող են անցնել կիսաթափանցիկ թաղանթների միջով։


== Ցածրամոլեկուլային պոլիպեպտիդներ ==
Ցածրամոլեկուլային պոլիպեպտիդները ֆիզիկական և քիմիական հատկություններով ամինաթթուների մոտ բյուրեղային նյութեր են։


== Բարձրամոլեկուլային պոլիպեպտիդներ ==
Բարձրամոլեկուլային պոլիպեպտիդները ջրում առաջացնում են կոլոիդ լուծույթներ։ Բազմաթիվ պոլիպեպտիդներ կենսաբանորեն ակտիվ միացություններ են՝ անտիբիոտիկներ, տոքսիններ, հորմոններ (α- և β- մելանախթանիչ հորմոններ, գլյուկագոն, β-լիպոպրոտեին և այլն)։


== Տես նաև ==
Սպիտակուցներ
Ամինաթթու
Ռիբոսոմ
Ղարիբջանյան (գյուղ)

Ղարիբջանյան, գյուղական համայնք Հայաստանի Շիրակի մարզում, հեռավորությունը մարզկենտրոնից՝ 6 կմ հարավ-արևմուտք, Ախուրյան գետի ձախ ափից ոչ հեռու, մեղմաթեք հարթավայրում՝ ծովի մակարդակից 1470 մ բարձրության վրա։
Նախկինում Ղարիբջանյանն ունեցել է Ալեքսանդրովկա, Ղարաքիլիսա Թազա, Ղարաքիլիսա Նոր, Ղարաքիլիսա Ռսի անվանումները։ Ղարիբջանյան է վերանվանվել 1935 թվականին։ Մայիսյան կայարանի գյուղը հիմնադրվել է որպես երկաթուղային կայարանին կից ավան։ Համայնքի մոտով են անցնում Գյումրի-Արմավիր ավտոխճուղին և Գյումրի-Կարս երկաթուղին։
Այն ներառում է Ղարիբջանյան և Ախուրյանի կայարան (Ախուրյան կայարան) բնակավայրերը։ Ղարիբջանյան անվանումը ստացել է 1935 թվականին՝ բոլշևիկ Բագրատ Ղարիբջանյանի պատվին, վերջինս 1920 թվականին սպանվել էր։
Նախկինում Ալեքսանդրովկա անվան տակ ընդգրկված է եղել Երևանի նահանգի Ալեքսանդրապոլի գավառում։ Ղարիբջանյան է վերանվանվել 1935 թվականի հունվարի 3-ին։
2001 թվականի տվյալներով Ղարիբջանյան բնակավայրում 953 մշտական բնակիչ կար, իսկ Ախուրյան կայարանում՝ 15 բնակիչ։ 2012 թվականին 2 բնակավայրերում միասին 1138 բնակիչ է ապրում։


== Կլիմա ==
Կիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Լինում են ուժեղ քամիներ, հաճախակի են ձնաբքերը և սառնամանիքները։ Ամառը զով է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստաններ են։ Կան արտեզյան ջրհորներ։


== Բնակչություն ==
Բնակչության նախնիների մի մասը գաղթել են Արևմտյան Հայաստանի Ալաշկերտի և Էրզրումի գավառներից, Կարսի մարզից։
2001 թ-ի վիճակագրական տվյալների Ղարիբջանյան գյուղն ունեցել է 890, Մայիսյան կայարանի գյուղը՝ 15 բնակիչ, որոնք հիմնականում աշխատում են երկաթուղային կայարանի սպասարկման ոլորտում։
Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 926 մարդ։ Սեռային կազմում տղամարդիկ կազմում են 48%, կանայք՝ 52%։ Տարիքային խմբերը բաշխված են հետևյալ կերպ. մինչաշխատունակներ՝ 33%, աշխատունակներ՝ 50%, հետաշխատունակներ՝ 17%։ Ունի 201 տնտեսություն։ Ունի դպրոց, մանկապարտեզ, գրադարան, բուժկետ, կապի հանգույց։
Ղարիբջանյանի ազգաբնակչության փոփոխությունը.


== Գյուղատնտեսություն ==
Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 358 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 73 և 150 հեկտար։ Գյուղատնտեսության մասնագիտացման ուղղությունը երկրագործությունն է։ Զբաղվում են հացահատիկային, կերային կուլտուրաների մշակությամբ։ Նախկինում զբաղվել են շաքարի ճակնդեղի մշակությամբ, որոնք վերամշակվել է Սպիտակի շաքարի գործարանում։ Երկրաշարժի արդյունքում գործարանը հիմնովին ավերվել է և շաքարի ճակնդեղի ցանքերի մակերեսները զգալի կրճատվել են։ Զբաղվում են խոշոր և մանր եղջերավոր անասնաբուծությամբ, թռչնաբուծությամբ, մեղվաբուծությամբ։
Բնակչությունը զբաղվում է անասնապահությամբ, բանջարաբուծությամբ, հացահատիկի և կերային կուլտուրաների մշակությամբ։


== Տես նաև ==
Ղարիբջանյանի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Ուսսիմյաե

Ուսսիմյաե (էստ․՝ Ussimäe), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 485 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արագվա (գյուղ)

Անվան այլ կիրառումների համար տե՛ս՝ Արագվա (այլ կիրառումներ)Արագվա կամ Արագովա/Արակովա (վրաց.՝ არაგვა), գյուղ Վրաստանի Ախալքալաքի մունիցիպալիտետում, Ախալքալաք–Բակարիանի խճուղու վրա, շրջկենտրոնից 12 կմ հյուսիս։ Գյուղը հիմնադրել են Էրզրումից, Արդահանից, Բաբերդից և նրանց շրջակա գյուղերից գաղթած հայերը 1829-1830-ական թվականներին։
Գյուղը հիշատակվում է նաև այլ անվանումներով՝ Արագուա, Արակովա, Արագովա, Արագվա և այլն։
2014 թվականի տվյալներով գյուղի բնակչությունը կազմում է 861 մարդ, հայեր։
Գյուղում կա հայկական եկեղեցի՝ Սուրբ Գևորգը։


== Ծանոթագրություններ ==


== Գրականություն ==
მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979 წ.). ჯავახეთი. ისტორია და თანამედროვეობა. ახალციხე. 2002 წ. გვ. 335-404.
Բանաններ (ֆիլմ)

«Բանաններ» (անգլ.՝ Bananas), ամերիկացի ռեժիսոր Վուդի Ալլենի ֆիլմը՝ նկարահանված սեփական սցենարով։ Ալլենը նաև խաղում է գլխավոր դերը։ Երկրորդ գլխավոր դերում է ռեժիսորի նախկին կինը՝ Լուիզա Լեսերը։ Ֆիլմը նկարահանվել է Նյու Յորքում և Պուերտո Ռիկոյում։ Պրեմիերան կայացել է 1971 թվականի ապրիլի 28-ին։ ԱՄՆ սցենարիստների գիլդիայում ներկայացվել է լավագույն կատակերգություն անվանակարգում։


== Սյուժե ==
Նյույորքյան սպառողական ապրանքների վերահսկիչը՝ վախկոտ ու քայքայված նյարդերով Ֆիլդինգ Մելիշը, սիրահարվում է Նենսիին։ Վերջինիս խիստ հուզում էին մտացածին Սան Մարկոս անունով «բանանե հանրապետության» քաղաքականությունն ու երկրում կատարվող իրադարձությունները. վերջերս սպանվել էր նախագահը, և երկրի իշխանությունը ռազմական դիկտատորի ձեռքերում էր։ Ֆիլդինգն ու Նենսին պատրաստվում են մեկնել Սան Մարկոս, բայց թռիչքից անմիջապես առաջ Նենսին որոշում է բաժանվել Ֆիլդինգից, որովհետև իր կարծիքով նրա մեջ չկան բավարար առաջնորդի որակներ։ Հարաբերությունները վերականգնելու նպատակով Ֆիլդինգն առանձին մեկնում է Սան Մարկո, որտեղ միանում է քաղաքական պայքարին և հաջող հեղաշրջում կատարում։ Ֆիլդինգին ընտրում են Սան Մարկոսի նախագահ։ Նա վերադառնում է ԱՄՆ ֆինանսական օգնություն խնդրելու նպատակով, որտեղ նրան ձերբակալում են պառակտիչ գործունեության համար։ Փոխարենը նա նորից վսատակում է Նենսիի սերը։


== Դերերում ==


== Հետաքրքիր փաստեր ==
Ֆիլմում կային հատվածներ, որոնք դերասանների իմպրովիզացիան էին և գրված չէին սցենարում. մասնավորապես հայտնի սպորտային մեկնաբաններ Գովարդ Քոզելի ու Դոն Դանֆիի մասնակցությամբ էպիզոդները։
Ֆիլմի անունը՝ «Բանաներ» (Bananas), անգլերենում ունի նաև «խենթ» իմաստը։
Ֆիլմի աշխատանքային անվանումը «El Weirdo» էր՝ «Տարօրինակ մարդ», իսկ իսպանական el հոդը ցույց է տալիս ֆիլմի գլխավոր իրադարձությունների տեղը։
Այս ֆիլմում իր առաջին դերերից է խաղացել Սիլվեստր Ստալոնեն՝ խուլիգանը մետրոյում։


== Ծանոթագրություններ ==


== Արտաքին հղումներ ==
«Բանաններ»(անգլ.) ֆիլմը Internet Movie Database կայքում
Լյուդովիկոս XII (Ֆրանսիայի թագավոր)

Լյուդովիկոս XII (ֆր.՝ Louis XII), մականունը Ժողովրդի հայր (ֆր.՝ le Père du peuple, հունիսի 27, 1462, Բլուա - հունվարի 1, 1515, Փարիզ), Ֆրանսիայի թագավոր 1498 թվականի ապրիլի 7-ից։ Վալուաների տոհմից, Շառլ I դուքսի որդին։ Հիմնական դեպքերը նրա թագավորության ժամանակ դա պատերազմներն էին, որոնք Ֆրանսիան վարում էր Իտալիայի տարածքում։


== Մինչ գահին բարձրանալը ==
Լյուդովւկոսը, ում կենսախնդությունը տրված էր բնությունից, սիրում էր խրախճանքները, գնում էր որսորդության, կռվում էր մրցախաղերում և երիտասարդ տարիների չէր հետաքրքրվում քաղաքականությամբ։
Լյուդովիկոսը ամուսնացած էր Լյուդովիկոս XI թագավորի դստեր՝ Ժաննայի հետ։ Երբ Լյուդովիկոս XI մահացավ, Լյուդովիկոսը հանդիսացավ վտանգավոր հակառակորդ Ֆրանսիայի Աննա դե Բոժե թագուհու համար, ով հանդիսանում էր իր կնոջ ավագ քույրը։ Օրլեանսկիական պարտիայի ղեկավարն էր կոմս Դյունուա։ Պետական չինովնիկների օգնությամբ օրլեանսկիական պարտիան հույս ուներ խլել իշխանությունը Աննաից։ Բայց դա հաջողությամբ չպսակվեց։ Չնայած շուտով ձևաավորվեց նոր կոալիցիա, որի անդամներն էին Լյուդովիկոս Օրլանսկին, դքսեր՝ Ֆրանցիսկ II (դուքս Բրետանի), դուքս Լոտարինգի և այլն։ «Խելահեղ պատերազմ» կոալիցիան ընդդեմ գահի։ 1488 թվականի ճակատամարտում ապստամբները ջախջախված էին, իսկ Լյուդովիկոսը գերեվարված և բանտարկված։ 3 տարի անց Լյուդովիկոսը ազատվեց իր կնոջ խնդրանքների շնորհիվ։


== Գահակալման սկիզբը և հայտնի ռեֆորմները ==
Կարլ VIII-ի մահից հետո, Լյուդովիկոսը առանց խոչընդոտների բարձրացավ գահին և իր բոլոր նախկին թշնամիներին վերաբերվեց մեծահոգաբար։ Ցանկանալով ունենալ Ֆրանսիսյի հետևում Բրիտանիան, նա ամուսնացավ Կարլ VIII-ի այրու՝ Աննա Բրիտանի հետ (իր առաջին կնոջից՝ ոչ գեղեցիկ Ժաննայից, նա բաժանվեց Ալեքսանդր VI պապի թույլտվությամբ)։
Շատ քաղաքական որոշումներ Լյուդովիկոս XII ընդունում էր իրեն շրջապատող խորհրդատուների ազդեցության ներքո, հիմնականում Ժորժ Ամբուազի։ Կառավարման սկզբում նա մեղմացրեց հարկերը, մտահագված էր դատավարության լավացմամբ։ 1499 թ.-ի մարտին մշակվեցին և հավաքվեցին դատական պրոցեսի համար անհրաժեշտ օրենքները։ Լյուդովիկոսը կարգավորեց գյուղացիների և հողատերերի հարաբերությունները։ Դատակն ռեֆորմների, մեծահոգության, բարեստրտության համար նրան անվանեցին «Ժողովրդի հայր»։


== Առաջին հաջողությունները ==

Լյուդովիկոսի վարած արտաքին քաղաքականությունը բերեց մի շարք անհաջող պատերազմների։ Լինելով Վալենտինա Վիսկոնտի թոռը՝ նա պահանջներ ներկայացրեց Միլանի դքսությանը։ Կարլ VIII օրինակին հետևելով, մտածում էր Նեապոլիտանական թագավորությունը գրավելու մասին։ Նրա կողմից էին պապը, ֆրանսիական պալատակները, Հենրի VII և Մաքսիմիլիան I կայսրը։ Իր հմուտ զորահրամանատարների հետ միասին Լյուդովիկոսը շարժվեց դեպի Իտալիա, անցավ Ալպերով (1499 թ.-ի հուլիս) և սպետեմբերի 14-ին վերցրեց Միլանը։ Միլանցիները ապստամբեցին, բայց Լյուդովիկոսին հաջողվեց հնազանդեցնել նրանց՝ գերի վերցնելով Լյուդովիկո Սֆորզա։ Լյուդովիկոսը Գրանադայում պայմանագիր կնքեց Ֆերդինանդ II (Արագոնի թագավոր) հետ, և կիսեց Նեապոլի թագավորությունը։ Նեապոլի թագավոր Ֆեդերիկոն գերեվարվեց (1501)։ Լյուդովիկոսը ստացավ Աբրուցոն և Կամպանիան։


== Ծանոթագրություններ ==
Վոլնոե Զապորոժիե

Վոլնոե Զապորոժիե (ուկրաիներեն՝ Вільне Запоріжжя), գյուղ Ուկրաինայի Նիկոլաևի մարզի Նովի Բուգի շրջանում։ Հիմնադրվել է 1924 թվականին։
2001 թվականի տվյալներով Վոլնոե Զապորոժիե գյուղում բնակվում էր 699 մարդ։ Բնակավայրը զբաղեցնում է 1,33 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաշտանի (գյուղ, Բախչիսարայի շրջան)

Անվան այլ կիրառումների համար տե՛ս՝ Կաշտանի (այլ կիրառումներ)Կաշտանի (ուկրաիներեն՝ Каштани, Ղրիմի թաթարերեն՝ Yañı Bürlük), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
2001 թվականի տվյալներով Կաշտանի գյուղում բնակվում էր 1 025 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հռենոսի Նոյենբուրգ

Հռենոսի Նոյենբուրգ (գերմ.՝ Neuenburg am Rhein), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 12028 մարդ (ըստ 2010 թվականի դեկտեմբերի 31-ի)։ Տարածքը կազմում է 44,12 կմ²։ Պաշտոնական կոդ՝ 08 3 15 176։ 
Քաղաքը բաժանված է 4 քաղաքային համայնքների։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Դոլոտինկա (այլ կիրառումներ)

Դոլոտինկա, կարող է վերաբերել՝

Դոլոտինկա - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
Դոլոտինկա - ավան Ռուսաստանի Դաշնության Ռոստովի մարզի Միլլերովսկի շրջանում
Ռիանոս Մկրտչյան

Ռիանոս Սեդրակի Մկրտչյան (դեկտեմբերի 31, 1922(1922-12-31)), հայ ագրոկլիմայագետ։ Աշխարհագրական գիտությունների դոկտոր (1988), պրոֆեսոր (1990):


== Կենսագրություն ==
Ռիանոս Սեդրակի Մկրտչյանը ծնվել է 1922 թվականի դեկտեմբերի 31-ին Ուրծ (ՀՀ Սյունիքի մարզ) գյուղում։ 1946 թվականին ավարտել է Բաքվի մանկավարժական ինստիտուտը։ 1974 թվականին դասավանդել է Երևանի պետական համալսարանում։
Աշխատանքները վերաբերում են ՀՀ-ում գյուղատնտեսական մշակաբույսերի տեղաբաշխման, ագրոկլիմայական շրջանացման, լեռնային պայմաններում կլիմայական պաշարների ձևավորման ու գնահատման, բնության ռիթմիկ երևույթներին, ֆենոլոգիային, ագրոկլիմայական և կլիմայական քարտեզագրության հարցերին։ Համահեղինակ է «Հայաստանի ազգային ատլասի» (հ. 1, 2007):


== Անդամակցություն ==
«Հայաստանի բնաշխարհ» հանրագիտարանի գիտախմբագրական խորհրդի անդամ (2006)։


== Երկեր ==
Ցրտահարությունները Հայկական ՍՍՌ-ում և պայքարը նրանց դեմ։ Երևան։ Հայկական ՍՍՌ գյուղմինիստրության գիտության գլխավոր վարչության հրատ. 1960 (համահեղինակ)։
Խաղողի վազի մշակման ագրոկլիմայական նախադրյալները ղռերում։ Երևան։ Հայպետգյուղհրատ, 1961 (համահեղինակ)։
Методические указания по долгострочному агрометеорологическому прогнозу урожайности озимой пшеницы в Армянской ССР. Ереван : Б.и., 1975 (համահեղինակ).


== Ծանոթագրություններ ==
Կորչուլա (քաղաք)

Կորչուլա (խորվ.՝ Korčula լսել , իտալերեն՝ Curzola), քաղաք Խորվաթիայում։ Բնակչությունը կազմում է 2 839 մարդ (2011):


== Ընդհանուր տեղեկություններ ==
Կորչուլան գտնվում է կղզու հյուսիսարևելյան ափին։ Ավտոմեքենայի ճանապարհները տանում են քաղաքից դեպի արևելք, դեպի Լումբարդա գյուղ և Վելա-Լուկայի արևմուտք։ Քաղաքը գտնվում է թերակղզում։


== Պատմություն ==

Կորչուլան Ադրիատիկի հին քաղաքներից մեկն է։ 12-15-րդ դարերում Կորչուլան փոխանցվել է ձեռքից ձեռք։ 1214 թվականին Կորչուլան անկախության ժամանակահատվածում հրատարակեց այսպես կոչված Կորչուլանցկի կանոնադրությունը։
Համաձայն տեղական ավանդության՝ 1254 թվականին հենց Կորչուլա քաղաքում ծնվել է ճանապարհորդ Մարկո Պոլոն։ 1298 թվականին կղզու կողքինъ Ջենովայի և Վենետիկի նավատորմների միջև տեղի է ունեցել ծովային ճակատամարտ։

1918-1921 թվականներին իտալացիները քաղաքը գրավել են։ Առաջին համաշխարհային պատերազմից հետո այն դարձել է Հարավսլավիայի մի մասը։ Երկրորդ համաշխարհային պատերազմի ժամանակ Կորչուլան Իտալիայի կազմում էր։ Կղզում ակտիվորեն գործել է հակաֆաշիստական պարտիզանական շարժում և 1943 թվականին պարտիզանները լիովին անցել են Կորչուլայի վերահսկողության տակ։ Կարճ ժամանակ հետո՝ 1944 թվականին կղզու գերմանական ուժերի կողմից քաղաքը լիովին ազատագրվել է։ Պատերազմի ավարտից հետո Կորչուլան մտել է Խորվաթիայի կազմի մեջ։


== Տեսարժան վայրեր ==

Կորչուլան միջնադարյան հիանալի պահպանված քաղաքներից մեկն է։

Սուրբ Մարկոս տաճար - կառուցվել է 1301 թվականին
Պարսպապատեր - քաղաքի շատ հին կառույցներ (13-14-րդ դար)
Իշխանական պալատ - կառուցվել է 14-րդ դարում, քաղաքի հին շենքերից մեկն է
Ֆրանցիսկյան վանք (14-րդ դար)
Բոլոր սրբերի եկեղեցի (1306 թվական)
Սուրբ Պետրոսի երգչախումբ (19-րդ դար)
Գարիբալդիի պալատ - այժմ թանգարան է


== Ավանդույթներ ==
Մորոշկա - 15-րդ դարի պար։ Պարը այլաբանորեն վերարատադրում է թուրքերի հետ տեղի ունեցած ճակատամարտը։ Այն շատ հայտնի է եղել, բայց այսօր այն պահպանվել է միայն Կորչուլա քաղաքում։


== Հայտնի բնիկներ ==
Դուշկո Անտունովիչ (ֆր.՝ Duško Antunović), մարզիչ, միջազգային մրցումների մեդալակիր, անկախ Խորվաթիայի առաջին հավաքականի մարզիչ։


== Ծանոթագրություններ ==


== Արտաքին հղումներ և աղբյուրներ ==
Քաղաքի պաշտոնական էջ
Քաղաքային պորտալ
Handbook for foreign visitors to Croatia. Zagreb. 1997
Սյունաձև խխունջ

Սյունաձև խխունջ (լատ.՝ Columella columella), նեղ խխունջների ընտանիքին պատկանող փափկամարմին կենդանի, որը գրանցված է Հայաստանի Հանրապետության Կարմիր գրքում։


== Նկարագրություն ==
Վերին կարճ կլորացած մասով խեցին սյունաձև է։ Խեցու բարձրությունը մինչև 2,8-3,5 մմ է, իսկ լայնությունը՝ 1,3-1,5 մմ։ Խիստ ուռուցիկ, ելանցքի մոտ առանց ատամիկների պտույտները 6,5-8-ն են։


== Տարածվածություն ==
Տարածված է Եվրոպայում, Կենտրոնական Եվրոպայի լեռներում, Սիբիրում, Ղրիմում (Յալթա), Հայաստանում (Քաջարան քաղաքի մոտակայք), Միջին Ասիայի լեռներում և Հյուսիսային Ամերիկայում։


== Էկոլոգիա ==
Ապրում է վերին անտառային և ենթալպյան գոտինների արոտավայրերում։ Հանդիպում է բույսերի վրա։ Կենսաբանական առանձնահատկությունները հայտնի չեն։


== Պահպանություն ==
Համարվում է ծայրահեղ սահմանափակ արեալով հազվագյուտ տեսակ և սառցային շրջանի ռելիկտ։ Բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։
Վտանգման հիմնական գործոններից է հանդիսանում անասունների գերարածեցումը և արոտավայրերի հերկումը։
Հայտնի են եզակի նմուշներ, իսկ թվաքանակի փոփոխության միտումներն ուսումնասիրված չեն։
Պահպանության գործողություններ չեն իրականացվում։


== Ծանոթագրություններ ==
Գերմերսհայմ (շրջան)

Գերմերսհայմ  (գերմ.՝ Landkreis Germersheim), շրջան է Գերմանիայում։ Շրջանի կենտրոնն է Գերմերսհայմ քաղաքը։ Զբաղեցնում է 463,26 կմ2։ Բնակչությունը 125 231 մարդ է։ Բնակչության խտությունը 270 մարդ/կմ2։
Շրջանի պաշտոնական կոդը 07 3 34 է։ Շրջանում 31 համայնք կա։


== Ծանոթագրություններ ==
Տրոիցկոե (գյուղ, Նովայա Օդեսայի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ուկրաիներեն՝ Троїцьке), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1781 թվականին։
2001 թվականի տվյալներով Տրոիցկոե գյուղում բնակվում էր 1 518 մարդ։ Բնակավայրը զբաղեցնում է 2,62 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճանճձոր

Ճանճձոր, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Օլթի գետի վերին հոսանքի տարածքում։


== Բնակչություն ==
1880 թվականին ուներ 104 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շակիտան

Շակիտան (քրդ.՝ Şakîtan, թուրքերեն՝ Suüstü), գյուղ Արևմտյան Հայաստանում, Վանի վիլայեթի Գավառի գավառակում։ Գտնվում էր Ջուլամերկ քաղաքից 39 կմ հարավ-արևելք, Գավառ գետի ձախ ափին։


== Բնակչություն ==
XX դարի սկզբին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վասիլկովո (այլ կիրառումներ)

Վասիլկովո, կարող է վերաբերել՝

Վասիլկովո - գյուղ Ուկրաինայի Պոլտավայի մարզի Զենկովի շրջանում
Վասիլկովո - գյուղ Ռուսաստանի Կիրովի մարզի Սովետսկի շրջանի կազմում
Շթուբենբերգ (Ստորին Բավարիա)

Շթուբենբերգ (գերմ.՝ Stubenberg), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 1418 մարդ (դեկտեմբերի 31, 2010 թվական)։ Զբաղեցնում է 18,18 կմ² մակերես տարածք։ Պաշտոնական կոդ՝ 09 2 77 147։


== Ծանոթագրություններ ==


== Արտաքին հղումներ ==
Պաշտոնական կայք
Էյտարո Նորո

Էյտարո Նորո (ճապ.՝ 野呂榮太郎, ապրիլի 30, 1900(1900-04-30), Հոկայդո, Հոկայդո, Ճապոնիա - փետրվարի 19, 1934(1934-02-19), Tokyo Prefecture, Ճապոնիա), ճապոնացի մարքսիստ տեսաբան, տնտեսագետ։ 
1925 թվականին ավարտել է Տոկիոյի Կեյիո համալսարանը։ Ուսանողական տարիներից մասնակցել է բանվորական և արհմիութենական շարժումներին։ 1926 և 1929 թվականներին ձերբակալվել է։ 1929 թվականից մասնակցել է ճապոնիայի կոմունիստական կուսակցության (ՃԿԿ) կողմից Համաճապոնական գյուղացիական միությունում տարվող աշխատանքներին։ Կոմունիստների զանգվածային ձերբակալություններից հետո 1932 թվականի աշնանն աշխատանքներ է տարել ՃԿԿ տեղական կազմակերպությունների և կենտրոնական մարմինների վերականգնման ուղղությամբ։ 1933 թվականի մայիսից Նորոն ղեկավարել է ՃԿԿ ԿԿ քարտուղարությունը։ 1933 թվականին ձերբակալվել է։ Մահացել է բանտում։ «Ճապոնական կապիտալիզմի զարգացման պատմությունը» գրքի հեղինակն է։
Ներբի

Ներբի, գյուղ Արևմտյան Հայաստանում, Բալուի գավառակում։ Գտնվում էր Արածանիի աջ ափին, Ապրանք գյուղից հարավ-արևելք։


== Բնակչություն ==
XX դարի սկզբներին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յարիշևկա (գյուղ, Տիվրովի շրջան)

Անվան այլ կիրառումների համար տե՛ս՝ ՅարիշևկաՅարիշևկա (ուկրաիներեն՝ Яришівка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1773 թվականին։
2001 թվականի տվյալներով Յարիշևկա գյուղում բնակվում էր 1 160 մարդ։ Բնակավայրը զբաղեցնում է 1393 կմ² տարածք։ Բնակչության խտությունը կազմում էր 832,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեոդոր Կուզմին

Ֆեոդոր Բորիսովիչ Կուզմին (ռուս.՝ Фёдор Борисович Кузьмин, 4 մայիսի, 1932, Գոլովիցի, Դուխովշչինսկի շրջան, Սմոլենսկի մարզ, ՌՍՖՍՀ, ԽՍՀՄ – 3 փետրվարի, 1977, Սիմֆերոպոլ), Խորհրդային բանակի ավագ լեյտենանտ, 1956 թվականի Հունգարական հեղափոխութան ճնշման մասնակից, Սովետական Միության հերոս (1956)։


== Կենսագրություն ==
Ֆեոդոր Կուզմինը ծնվել է 1932 թվականի մայիսի 4-ին Ռուսաստանի Սմոլենսկի մարզի Դուխովշչինսկի շրջանի Գոլովիցի գյուղում։ Հայրենական մեծ պատերազմի տարիներին եղել է շրջափակման մեջ Յարցևսկի շրջանում։ 1951 թվականին Ֆեոդոր Կուզմինն ավարտել է դպրոցի տասներորդ դասարանը։ Նույն թվականին զորակոչվել է Խորհրդային բանակ։ 1954 թվականին ավարտել է Խմելնիցկիի տանկային ուսումնարանը։
Լինելով Մեքենայացված առանձին բանակի 33-րդ գվարդիական մեքենայացված դիվիզիայի 104-րդ գվարդիական մեքենայացված գնդի տանկային դասակի հրամանատար՝ Ֆեոդոր Կուզմինն ակտիվ մասնակցություն է ունեցել 1956 թվականի Հունգարական հեղափոխության ճնշման գործողություններին։ Բազմիցս աչքի է ընկել ծավալված մարտերում։
ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով «զինվորական պարտքի կատարման ժամանակ ցուցաբերած արիության ու խիզախության համար» գվարդիայի լեյտենանտ Ֆեոդոր Կուզմինն արժանացել է Սովետական Միության հերոսի կոչման և պարգևատրվել Լենինի շքանշանով ու «Ոսկե աստղի» մեդալով (համար 10841)։
1961 թվականին ավագ լեյտենանտ Ֆեոդոր Կուզմինը զորացրվել է։ Ապրել և աշխատել է Սիմֆերոպոլում։ Մահացել է 1977 թվականի փետրվարի 3-ին։ Թաղված է Սիմֆերոպոլում։
Պարգևատրվել է նաև մի շարք մեդալներով։


== Ծանոթագրություններ ==


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
Ճահուկ (այլ կիրառումներ)

Ճահուկ կարող է նշանակել՝

Ճահուկ (Սյունիք), գավառ Մեծ Հայքի Սյունիք նահանգում։
Ճահուկ (Կորճայք), գավառ Մեծ Հայքի Կորճայք նահանգում։
Ճահուկ (գյուղ) (այժմ՝ Ջահրի), գյուղ ներկայիս Ադրբեջանական Հանրապետության Բաբեկի շրջանում։
Ճահուկի բերդ, բերդ ներկայիս Ադրբեջանական Հանրապետության Բաբեկի շրջանում։
Ճահուկ (գետ), գետ Ճահուկ գավառում։ Սկզբնավորվում է Վայքի լեռնաշղթայի ձորակներից։
Ճահուկ (լեռնագագաթ), լեռնագագաթ Վայոց ձորի մարզում։
Ֆելիտո

Ֆելիտո (իտալերեն՝ Felitto), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1390 մարդ, բնակչության խտությունը կազմում է 34 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 84055, հեռախոսային կոդ՝ (+39) 0828։


== Բնակչություն ==


== Կապի տվյալներ ==
Հեռախոս՝ 0828 945028
Էլեկտրոնային փոստ՝ info@comune.felitto.sa.it
Պաշտոնական կայք՝ http://www.comune.felitto.sa.it Archived 2006-10-11 at the Wayback Machine.


== Արտաքին հղումներ ==
http://www.comune.felitto.sa.it Archived 2006-10-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բեզակլո

Բեզակլո, (վրաց.՝ ბეზაკლო), գյուղ Վրաստանի ադրբեջանաբնակ Դմանիսի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 763 մարդ։
Բնակչության ճնշող մեծամասնությունը ադրբեջանցիներն են, որոնք խոսում են ադրբեջաներենով։ Բնակչությունը դավանում է իսլամ։


== Տես նաև ==
Վրաստանի վարչական բաժանում
Դմանիսի մունիցիպալիտետ


== Ծանոթագրություններ ==
Ուգոլնայա (Կումայի վտակ)

Ուգոլնայա (ռուս.՝ Угольная), գետ Ռուսաստանում, հոսում է Ստավրոպոլի երկրամասում և Կարաչայ-Չերքեզիայի Հանրապետությունում։Գետաբերանը տեղակայված է Կումա գետի ձախ ափին՝ 764 կմ հեռավորության վրա։ Գետի երկարությունը 11 կմ է։ Ավազանի տարածքը 22,3 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000312108200001518
Հիդրոլոգիական ուսումնասիրությունների կոդը - 108200151
Ավազանի կոդը - 07.01.00.003
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բենզակ

Բենզակ (ֆր.՝ Bunzac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 454 մարդ, բնակչության խտությունը` 34.08 մարդ/կմ²։ Բնակավայրը զբաղեցնում է 13.32 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 16 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 316 աշխատունակ (15-64 տարեկան) բնակիչ, որոնցից ակտիվ էին 246-ը, իսկ ոչ ակտիվները` 70։ Ակտիվության ցուցանիշը կազմում է 77,8 %։ 246 աշխատունակ մարդկանցից աշխատել է 210 անձ (115 տղամարդ և 95 կին)։ Գործազուրկ են եղել 36 անձ (15 տղամարդ և 21 կին)։ 70 անաշխատունակներից 21-ը եղել են աշակերտներ կամ ուսանողներ, 34-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կազուս բելլի

Կազուս բելլի (լատ.՝ casus belli) - պատերազմի առիթ), տերմին միջազգային իրավունքում, որը գործածվում է XIX դարի վերջերից։ Այն պատերազմ հայտարարելու անմիջական ձևական առիթ է։ Օրինակ, Առաջին համաշխարհային պատերազմի համար Կազուս Բելլի էր ավստրիական թագաժառանգ Ֆրանց Ֆերդինանդի սպանությունը։ Ընդհանուր առմամբ սա մի իրադարձություն է, որը որևէ պետության կողմից պաշտոնապես հայտարարվում է (հնարավոր) պատերազմ սկսելու պատճառ։


== Պատմական օրինակներ ==

Ռուս-շվեդական պատերազմ (1788-1790) - 1788 թ․ ամռանը Շվեդիան դաշինք կնքեց Օսմանյան կայսրության հետ։ Շվեդայի համար Ռուսաստանի դեմ պատերազմ սկսելու առիթ օգտագործվեց սահմանին արհեստականորեն ստեղծված միջադեպը։
Առաջին համաշխարհային պատերազմ - 1914 հունիսի 28-ին Սարաևոյում ավստրիական գահաժառանգի սպանությունը։
Երկրորդ համաշխարհային պատերազմ - սահմանային վեճը գերմանացիների համար առիթ հանդիսացավ 1939 թ․ Լեհաստան ներխուժելու համար։
Վեցօրյա պատերազմ - Եգիպտոսի կողմից Էյլաթի շրջափակումը։
Իրաքյան պատերազմ (2003-2011) - Իրաքի միջուկային զենք ունենալու մասին ԱՄՆ-ի պնդումը։
Հարավօսեթական պատերազմ (2008) - օգոստոսի 7-ին վրացիների կողմից Ցխինվալի մտնելը առիթ հանդիսացավ ռուսների համար ռազմական գործողություններին միջամտելու համար։


== Գրականություն ==
Bynkershoek, Cornelius van (2007). A Treatise on the Law of War. Lawbook Exchange. ISBN 1584775661.


== Տես նաև ==
Կազուս Ֆեոդերիս